Решение №1/10.01.2023 г.

ОДОБРЯВАМ:

Айсехел Руфи

Изпълнителен директор

**КОНКУРСНА ДОКУМЕНТАЦИЯ**

**за избор на застраховател на движимо и недвижимо имущество, собственост на**

**„Индустриални терени и складове” ЕАД**

**УКАЗАНИЯ КЪМ УЧАСТНИЦИТЕ**

1. **Общи положения** 
   1. Настоящата Конкурсна документация е утвърдена с Решение №1/10.01.2023г. на изпълнителния директор на „Индустриални терени и складове” ЕАД /„ИТС” ЕАД/
   2. Процедурата се провежда на основание чл. 29, ал. 3 от Правилника за прилагане на Закона за публичните предприятия и на основание Решение на СД на „Индустриални терени и складове” ЕАД по Протокол №1/09.01.2023 г. и Решение № 1/10.01.2023 г. и има за цел сключване на договор за застраховка, покриващ следните рискове: Група № 1 – Застраховка "Гражданска отговорност" и „Каско“ на автомобилите на ИТС ЕАД и Група № 2 – Застраховка на имущество на ИТС ЕАД. Процедурата се възлага по реда и условията, регламентирани в Правилник за прилагане на закона за публичните предприятия, при спазване на изискванията за публичност и прозрачност, за свободна и честна конкуренция и за осигуряване на равни възможности за участие на всички кандидати.
   3. Цената на застраховките се определя от застрахователя – участник в конкурса.
2. **Описание на обектите, предмет на конкурса и изисквания към участниците:**

**Група 1: Застраховка "Гражданска отговорност" на автомобилите на ИТС ЕАД**

**Застраховка “Гражданска отговорност”** по чл. 249, т. 1 от Кодекса за застраховането и Наредба №24 от 08.03.2006 г. за задължителното застраховане по чл. 249, т.1 и т.2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства (обн., ДВ, бр.25 от 24.03.2006 г., изм. доп. бр.55 от 6.07.2007 г. в сила от 1.08.2007 г., бр. 3 от 11.01.2008 г.) относно моторни превозни средства (МПС), собственост на „Индустриални терени и складове” ЕАД, посочени в списък – Приложение №2 от поканата. **При представяне на офертите да се има предвид следното:**

* **Застрахователно покритие** - застраховка “Гражданска отговорност на автомобилистите” е гражданската отговорност на застрахованите физически и юридически лица за причинените от тях на трети лица имуществени и неимуществени вреди, свързани с притежаването и/или използването на МПС, за които застрахованите отговарят съгласно българското законодателство или законодателството на държавата, в която е настъпила вредата. Покритите групи рискове са посочените в Наредба №24 от 08.03.2006 г. за задължителното застраховане по чл.249, т.1 и т.2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства, както следва: отговорността на автомобилистите /собствениците, ползвателите, държателите и водачите/ на МПС за причинени вреди /имуществени: частични или пълно унищожаване на имущество и неимуществени/ на трети лица, отговорността за вреди, причинени на МПС по вина на водач на друго МПС, включително документираните необходими и целесъобразни транспортни разходи, както и тези за товарни и разтоварни дейности, свързани с увреденото МПС.
* **Действие на застраховката** - определя се съгласно чл.258 от Кодекса за застраховането.
* **Изключения** - съгласно посочените в чл. 268 от Кодекса за застраховането.
* **Срок на застраховката** - застраховкатa се сключва за срок от 1 (една) година
* **Застрахователна премия /цената на застраховката/** – е индивидуалната застрахователна премия, предложена от участника по Група 1. **Ценовото предложение следва задължително да посочва поотделно застрахователните премии за всеки обект от Приложение № 2** (за задължително ниво за всички МПС, предложена от Застрахователя на база минималните застрахователни суми, определени в Кодекса за застраховането).

**Група 2: Имуществено застраховане на сградите на ИТС ЕАД**

**„Застраховка на имущество"** - недвижими имоти-сгради, собственост на „Индустриални терени и складове” ЕАД, посочени в списък Приложение №1, при условията на застраховки: "Пожар и природни бедствия" и "Други щети на имущество" (съгласно т.8 и т.9 от Раздел ІІ , б. “А” от Приложение №1 от Кодекса за застраховането), както и “Спомагателни рискове” (по смисъла на б.”В” от Раздел ІІ на същото приложение). Правна уредба съгласно глава ХІХ , чл.200 и сл. от Кодекса за застраховането.

* **Териториална валидност** - Застрахователните полици за имотите се издават по местонахождението им. Застрахователната защита е на територията на Република България.
* **Срок на застраховката** - застраховкатa се сключва за срок от 1 (една) година
* **Застрахователни рискове:** Покритите рискове са: Всяка щета или загуба, нанесена на имуществото, предизвикана от пожар, експлозия, имплозия, буря, други природни бедствия, атомна енергия, свлачища или от градушка или измръзване, както и рисковете "Умишлен палеж", "Изтичане на вода и пара", "Увреждане от тежест при естествено натрупване на сняг и лед и/или измръзване", "Злоумишлени действия на трети лица", "Разноски за разчистване на останки вследствие на настъпило застрахователно събитие" и "Загуба на доход вследствие щети с преносни съоръжения": покритият риск е загубата на доходи (приходи) по възмездни сделки за ползване на имотите, в резултат на щети с преносни съоръжения. Под „преносни съоръжения” в случая следва да се разбират: съоръженията, с които се извършва пренос на електрическа енергия, топлинна енергия, природен газ и нефт и нефтопродукти (в съответствие с легалните определения, дадени в § 1, т. 8 и 9, т.20 и 22, т. 65 във връзка с т. 44 от Допълнителната разпоредба на Закона за енергетиката), водоснабдителната и канализационна система, съгласно определенията, дадени в §1, т. 32 и т. 33 от Допълнителните разпоредби на Закона за водите.
* **Застрахователната сума** (застрахователната стойност) е определена от „Индустриални терени и складове” ЕАД, зависи от стойността на имуществото и същата е посочена в Приложение №1 в обявлението за конкурса.
* **Застрахователна премия** **(цената на застраховката)** - е индивидуалната застрахователна премия, предложена от участника по група 2. Ценовото предложение следва задължително да посочва общата застрахователна премия по позиция 2;
* **Застрахователното обезщетение** се изплаща при условията и по реда на чл. 208 от Кодекса за застраховането.

1. **Условия за участие в процедурата:**

3.1 В конкурсната процедура могат да участват, при условията на равнопоставеност, всички лицензирани застрахователни компании, които отговарят на изискванията на Процедурната документация, както и на приложимите разпоредби на действащото българско законодателство, за което представят съответните документи.

3.2. Всеки участник подава оферта за застраховане на всички обекти на процедурата от една и съща група (недвижими имоти или транспортни средства). Един участник може да участва за всички групи едновременно, както и за всяка позиция поотделно. Всеки участник може да представи само една оферта. Не се допуска представяне на варианти.

3.3. Огледи на обектите могат да бъдат извършвани, след предварително съгласуване с представител на ИТС ЕАД на телефон 0887 211348, всеки работен ден, от 09:00 до 16:00 часа след предварителна заявка. Огледите се извършват по местонахождението на обектите.

3.4. Всеки участник трябва да отговаря на разпоредбите на действащото българско законодателство в областта на застрахователното право, като притежава валиден Лиценз/разрешение за извършване на застрахователна дейност и Лиценз/разрешение за съответния вид застраховка, издадени от компетентен орган, както и да отговаря на всички относими действащи разпоредби.

3.5. Цената на застраховките се определя от застрахователя – участник в конкурса.

3.6. Документите за участие в конкурса се подават най-късно до 12:00 часа на 27.01.2023 г.от участника или от упълномощено от него лице /с изрично писмено пълномощно с нотариална заверка на подписа/ на адрес: гр. Свиленград, Индустриална зона Свиленград, за ИТС ЕАД. Заявленията за участие се регистрират във входящата кореспонденция на деловодната система на ИТС ЕАД, където се отбелязват входящ номер, дата и час на постъпване. На приносителя се издава входящ номер.

3.7. Документите за участие в процедурата се приемат в запечатан непрозрачен плик. Върху плика се отбелязва цялостното наименование на процедурата – „**КОНКУРСНА** **ДОКУМЕНТАЦИЯ за избор на застраховател на движимо и недвижимо имущество, собственост на „Индустриални терени и складове” ЕАД** и се посочват данните на подателя, името на застрахователната компания, както и адрес за кореспонденция, телефон, факс и електронна поща.

3.8. Всяка оферта следва да бъде изготвена в съответствие с изискванията на настоящата документация и относимото българско законодателство и да бъде представена на български език.

3.9. Офертите задължително съдържат:

**А. Документи за легитимация и правоспособност на участниците:**

* Заверено за вярност с оригинала копие на валиден Лиценз за извършване на застрахователна дейност.
* Заверено за вярност с оригинала копие на Лиценз/разрешение за сключване на съответния вид застраховка, издадени от компетентен орган.
* В случай, че участникът е регистриран извън територията на Република България, документите, които представя следва да са скрепени с официален превод на български език и Апостил.

**Б. Ценово предложение.**

Ценовото предложение на участника включва отделна стойност за всяка група.

**За Група 1 МПС:** Ценовото предложение за Група 1 включва отделните стойности на отделните елементи в групата /Приложение 2/.

**За Група 2 Сгради:** Ценовото предложение за Група 2 представлява общата стойност на всички застрахователни премии за всеки един от елементите/обектите по съответната група /Приложение 1/.

**В. Допълнителни документи**.

В офертите трябва да са представени и следните документи:

* Заверено копие на Общите условия на застрахователя;
* Образец на Застрахователната полица на застрахователя;
* Попълнени Заявление за участие /Образец № 1/, приложен в настоящата Конкурсна документация, което включва Декларация за запознаване с условията на конкурса; Декларация за срока на валидност на офертата; Декларация за липса на свързаност с други участници и с Възложителя в процедурата, Ценово предложение /Образец № 3/, Декларация съгласие за събиране, използване и обработване на лични данни /Образец № 4/
* Изрично Пълномощно в случай, че участникът се представлява от пълномощник.

3.9. Констатирането/регистрирането на участниците в конкурса се извършва от конкурсната комисия в закрито заседание в обявения ден за откриване на конкурса – **27.01.2023 г. от 13.00 ч.**

3.10. След регистрацията комисията разглежда заявленията за участие по реда на тяхното постъпване и се запознава с редовността на подадените документи.

***Няма да бъдат разглеждани оферти, които:***

* Са подадени след срока за подаване на оферти.
* Са подадени в незапечатан или прозрачен плик, или в плик с нарушена цялост.
* Не отговарят на условията на настоящата Конкурсна документация.
* Противоречат на относимото действащо българско и европейско законодателство.

3.11. Конкурсът може да се проведе и когато е подадено само едно заявление за участие. Когато на конкурса не се яви нито един участник, същият се обявява за непроведен и се провежда повторно от **13:00** часа на **03.02.2023 г.,**  като документи могат да се подават до **12:00** часа на **03.02.2023 г.**

3.12. При възникване на обстоятелства, които правят невъзможно откриването на конкурса или неговото приключване, комисията съставя протокол, въз основа на който „Индустриални терени и складове” ЕАД определя провеждането на нов конкурс.

**4. Разглеждане и оценяване на подлеждащите на разглеждане оферти.**

4.1. Постъпилите оферти (с изключение на неподлежащите на разглеждане) се отварят от Комисията, назначена да проведе конкурсната процедура, след изтичане на срока за подаването им.

4.2. **По Група 1 “Гражданска отговорност”**

Критерий за оценка на офертата е най – ниска цена (Застрахователна премия).

**По Група 2 – ”Застраховка на имущество”**

Показателите, по които се извършва оценката на офертата за застраховка "Пожар", "Природни бедствия" и застраховка "Други щети на имущество" на недвижимото имущество, са следните:

**а) предложената от участника застрахователна премия;**

Максималният брой точки по показател “а” е 10.Оценката на участниците по показател “а” – Ка, се изчислява по следната формула:

**Ка =10 x C min**

**Ci**

където:

10 е изравнителен коефициент спрямо другите оценки;

C min е най-ниската предложена премия от всички участници;

Ci е премията на съответния участник.

**б) предложени от участника други условия** **и допълнителни предложения** - отстъпка при ниска квота на щетимост; начини на обезщетение и оценка на щетата, срок за изплащане на обезщетенията, след постъпването на всички необходими документи при Застрахователя, доказващи претенцията по основание и размер, отстъпки и други**;**

Максималният брой точки по показателите “б” е 10. Оценката на участниците по показател “б” – Кб се определя въз основа на направените допълнителни предложения на участника /ако има такива/. В случай, че офертата не съдържа допълнителни предложения, оценката на участника Кб = 0 т.

Общата оценка за всяко предложение “K” представлява сбор от получените оценки на предложението по всеки един от показателите, отнесени към тежестта на всеки един от тях в комплексното оценяване и се изчислява по формулата:

К = Ка х 90% + Кб х 10%

4.3. В срок от 2 (два) дни след провеждане на конкурса Комисията изготвя Протокол до Изпълнителния директор на ИТС ЕАД, гр. Божурище, който съдържа: дата на отваряне на предложенията, брой на събраните предложения и наименования на лицата, които ги предлагат, резултати от разглеждането и оценката на офертите, предложение за избор на класирания на първо място, имена и подписи на лицата, влизащи в състава на комисията.

**5. Определяне на участник, спечелил конкурса**

5.1. След получаване на протокола по т. 4.3, Съветът на директорите на НКИЗ ЕАД - гр. София може да вземе решение за:

5.1.1. Одобряване на класирането и определяне на участник/ци, спечелил/и конкурса за избор на застраховател на движимо и недвижимо имущество, собственост на НКИЗ ЕАД.

5.1.2. Прекратяване на конкурса.

5.1.3. Друго.

5.2. Участниците се уведомяват за класирането и за резултатите от конкурса. С уведомлението до спечелилия конкурса участник се посочва и срока за сключване на застраховката. В случай, че срокът не бъде спазен по вина на спечелилия конкурса участник, за спечелил конкурса се определя следващият класиран участник, удовлетворил конкурсните условия.

**6. Сключване на договор за застраховане**

6.1. След полученото одобрение по т.5.1.1. договорът за застраховане на обектите на конкурса се сключва за срок от една година.

6.2. В договорите не могат да бъдат уговаряни условия, които са по- неблагоприятни за ИТС ЕАД в сравнение с предложенията, съдържащи се в офертата и/или постигнатите по време на преговорите договорености със спечелилия/те конкурса участник/ци.

**7. Други.**

7.1. Всички срокове в настоящата Конкурсна документация се изчисляват по реда на Закона за задълженията и договорите.

7.2. В случай на необходимост, ИТС ЕАД си запазва възможността по всяко време да спира или прекратява конкурса, или да изменя условията му.

7.3. Участниците в процедурата ще заплащат и ще са отговорни за всички разходи, направени от тях, при и по повод конкурсната процедура или подписването на договорите, както и за всички разходи, свързани с анализа и оценката на Обектите на конкурса, подготовката и депозирането на оферта и други документи. ИТС ЕАД не дължи никакви плащания във връзка с участието, на което и да е заинтересовано лице в процедурата, включително при промяна в сроковете, изменение, спиране или прекратяване на конкурсната процедура.

Приложение № 1

|  |
| --- |
| **СПИСЪК НА НЕДВИЖИМИТЕ ИМОТИ** |

|  |  |  |  |  |
| --- | --- | --- | --- | --- |
| № | **Недвижим имот** | **кв.м.** | **Местоположение** | **Отчетна стойност** |
| 1 | Склад №1 | 774 | Индустриални терени и складове Свиленград | 22288,00 |
| 2 | Склад №2 | 897 | Индустриални терени и складове Свиленград | 119815,22 |
| 3 | Административна сграда /Павилион/ | 94 | Индустриални терени и складове Свиленград | 21740,00 |
| 4 | Административна сграда /Канцелария МК НС/ | 33 | Индустриални терени и складове Свиленград | 2914,00 |
| 5 | Склад №3 | 1026 | Индустриални терени и складове Свиленград | 304725,22 |
| 6 | Склад №4 | 1092 | Индустриални терени и складове Свиленград | 246393,40 |
| 7 | Склад №5 | 679 | Индустриални терени и складове Свиленград | 23127,00 |
| 8 | Трафопост | 110 | Индустриални терени и складове Свиленград | 39222,00 |
| 9 | Нафтопункт | 55 | Индустриални терени и складове Свиленград | 46996,00 |
| 10 | Сграда за търговия /Кафе - магазин / | 259 | Индустриални терени и складове Свиленград | 40527,80 |
| 11 | Административна сграда /Офис банка/ | 28 | Индустриални терени и складове Свиленград | 4810,00 |
| 12 | Административна сграда /Офис спедиция/ | 27 | Индустриални терени и складове Свиленград | 4380,00 |
| 13 | Административна сграда /офис Шипка/ | 104 | Индустриални терени и складове Свиленград | 48470,00 |
| 17 | Сграда със специално предназначение /агрегатно/ | 15 | Индустриални терени и складове Свиленград | 2050,00 |
| 18 | Административна сграда /офис везна/ | 13 | Индустриални терени и складове Свиленград | 1610,00 |
|  | **ОБЩО:** |  |  | **929068,64** |
|  |  |  |

Приложение № 2

|  |
| --- |
| **СПИСЪК НА МПС** |

|  |  |  |  |
| --- | --- | --- | --- |
| № | **МПС** |  | **Данни** |
| 1 | Лек автомобил -Тойота Ярис Дата регистрация 15.11.1999г. | рег. № Х0390 АК | Рама № JTDKV133703088307 |
| Двигател № 1SZ0152260 |
| 2 | Лек автомобил - Ситроен Ц4 Дата регистрация 11.04.2019г. | рег. № СВ4823 НН | Рама № VF73D9HC8DJ760535 |
| Двигател № 9H053015401 |

****

**Образец № 1**

|  |  |
| --- | --- |
| **Наименование на Участника:** |  |
| **Седалище и адрес на управление по регистрация:** |  |
| **ЕИК :** |  |
| |  | | --- | | Лица, представляващи участника по учредителен акт:  *(ако лицата са повече от три, се добавят необходимия брой полета)* | | Трите имена, ЕГН, лична карта №:, адрес | | Трите имена, ЕГН, лична карта №, адрес | | Трите имена, ЕГН, лична карта №, адрес | | Участникът се представлява заедно или поотделно от изброените лица: …………………………………………………………….. | |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер:** |  |
| **Факс номер:** |  |
| **Лице за контакти:** |  |
| **Ел. поща:** |  |
| Данни за банковата сметка: | Обслужваща банка:………………………………  IBAN......................................................  BIC.............................................................  Титуляр на сметката: ............................................ |

**ДО**

**„ИНДУСТРИАЛНИ ТЕРЕНИ И СКЛАДОВЕ” ЕАД**

**ЗАЯВЛЕНИЕ ЗА УЧАСТИЕ**

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР*,***

1. Заявявам желание за участие в обявената от Вас конкурсна процедура с предмет „Избор на застраховател на движимо и недвижимо имущество, собственост на „Индустриални терени и складове” ЕАД“, като представям оферта при условията, отразени в Обявата и приети от нас.

2. С настоящото декларирам, че приемам условията за изпълнение на конкурсната процедура, посочени в Обявата и Конкурсната документация, и се задължавам да ги спазвам в случай, че представляваното от мен застрахователно дружество бъде избрано за застраховател в провежданата конкурсна процедура.

3. С настоящото декларирам, че представляваното от мен застрахователно дружество не е в процедура по ликвидация, не е в процедура за обявяване на несъстоятелност.

4. С настоящото декларирам, че представляваното от мен дружество не е свързано лице или свързано предприятие по смисъла на §1, т. 3 от Допълнителните разпоредби на Данъчно – осигурителния кодекс с друг участник в настоящата конкурсна процедура.

5. С настоящото декларирам, че представляваното от мен дружество не е свързано лице или свързано предприятие по смисъла на §1, т. 3 от Допълнителните разпоредби на Данъчно – осигурителния кодекс с Възложителя в настоящата конкурсна процедура.

6. С настоящото декларирам, че представляваното от мен дружество няма непогасени ликвидни и изискуеми публични задължения.

7. При отнемане на лиценза за застрахователна дейност, ще уведомим незабавно Възложителя.

8. Декларираме, че при изготвяне на офертата и за времето на изпълнение на възложените дейности в случай, че представляваното от мен дружеството бъде избрано за застраховател в настоящата конкурсна процедура, ще спазваме задълженията, свързани с данъци и осигуровки, опазване на околната среда, закрила на заетостта и условията на труд, защита наличните данни, спазване на мерките против изпирането на пари и против финансиране на тероризма.

9. Декларирам, че подадената оферта е валидна за период от 2 (два) календарни месеца (60 шестдесет дни), считано от датата на нейното подаване.

10. Неразделна част от настоящото представяне са:

- доказателства за право за упражняване предмета на дейност

- копие на Общите условия на застрахователя;

- образец на Застрахователната полица на застрахователя;

- Ценово предложение по образец;

- Декларации по образец съгласно Конкурсната документация;

- Изрично Пълномощно с нотариална заверка в случай, че участникът се представлява от пълномощник.

|  |  |
| --- | --- |
| Дата : .................. г.                                    Подпис: | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  |  |

**Образец № 3**

|  |  |
| --- | --- |
| **Наименование на Участника:** |  |
| **Седалище и адрес на управление по регистрация:** |  |
| **ЕИК:** |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер:** |  |
| **Факс номер:** |  |
| **Лице за контакти:** |  |
| **Ел. поща:** |  |

**ДО**

**„ИНДУСТРИАЛНИ ТЕРЕНИ И СКЛАДОВЕ” ЕАД**

**ЦЕНОВО ПРЕДЛОЖЕНИЕ**

„Избор на застраховател на движимо и недвижимо имущество, собственост на „Индустриални терени и складове” ЕАД“ за 2023 г.

Подписаният:……………………………………………………………………………………………

/ трите имена/

в качеството си на ............................................................................................................................

/длъжност и/или представителство/

на участник:………………………………………………………………………………………….

**УВАЖАЕМИ ГОСПОЖИ И ГОСПОДА,**

С настоящото, след запознаване с условията на поканата и приложенията към нея и Вашите изисквания, Ви представяме нашето предложение за „Избор на застраховател на движимо и недвижимо имущество, собственост на „Индустриални терени и складове” ЕАД“ за 2023 г., както следва:

**Група 1. Обект на застраховка** Застраховка "Гражданска отговорност" на автомобилите, собственост на ИТС ЕАД

За лек автомобил Ситроен Ц4 и ДКН №СВ4823НН :

**Застрахователна премия за „Гражданска отговорност“:** ....................... лева /...................................... /

За лек автомобил Тойота Ярис 1.0 и ДКН №Х0390АК :

**Застрахователна премия за „Гражданска отговорност“:** ....................... лева /...................................... /

**Група 2. Обект на застраховка** "Имуществено застраховане“ на сгради, собственост на ИТС ЕАД

**Застрахователна премия**: ...................... лева /...........................................

ПОДПИС И ПЕЧАТ:

(име и фамилия, длъжност)

Дата ………………….......... г.

**Образец № 4**

**ДЕКЛАРАЦИЯ**

**СЪГЛАСИЕ ЗА СЪБИРАНЕ, ИЗПОЛЗВАНЕ И**

**ОБРАБОТВАНЕ НА ЛИЧНИ ДАННИ**

Долуподписаният/ата……………………………………………………...........……….....…....... ЕГН…………………ЛК №……………….издадена на …..........……...от.....…..….....….…......

**ДЕКЛАРИРАМ:**

Съгласен/а съм **„Индустриални терени складове“ ЕАД** да събира, съхранява и обработва личните ми данни, които предоставям във връзка с участието ми в конкурсна процедура за „Избор на застраховател на движимо и недвижимо имущество, собственост на „Индустриални терени и складове” ЕАД.

**Запознат/а съм с :**

* Целта и средствата на обработка на личните ми данни – записани в Политика по защита на личните данни на „Индустриални терени и складове“ ЕАД;
* Доброволният характер на предоставяне на данните и последиците от отказа за предоставянето им;
* Правото на достъп и коригиране на събраните данни;

С настоящата декларация декларирам съгласие за съхранение и обработка на личните ми данни при спазване на разпоредбите на Закона за защита на личните данни.

Дата: .......................... Декларатор:

гр. Свиленград

Подпис: ……………………...